32011D0238
L 100/73
SLUŽBENI LIST EUROPSKE UNIJE
ODLUKA KOMISIJE
od 13. travnja 2011.
o izmjeni Odluke 2007/843/EZ vezano uz program kontrole za salmonelu kod određene peradi i u jajima u Tunisu
(priopćena pod brojem dokumenta C(2011) 2520)
(Tekst značajan za EGP)
(2011/238/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (1), a posebno njezin članak 10. stavak 2.,
budući da:
(1)
Uredbom (EZ) br. 2160/2003 utvrđena su pravila za kontrolu salmonele u raznim populacijama peradi u Uniji. Njome je predviđeno da se uvrštavanje ili zadržavanje na popisima trećih zemalja predviđenim zakonima Unije za određene vrste ili kategorije iz kojih je državama članicama dopušteno uvoziti te životinje ili jaja za nasad obuhvaćene tom Uredbom, uvjetuje dostavom Komisiji od strane dotične treće zemlje programa kontrole za salmonelu s istovrijednim jamstvima poput onih koja su sadržana u nacionalnim programima kontrole za salmonelu u državama članicama.
(2)
Odlukom Komisije 2007/843/EZ od 11. prosinca 2007. o odobrenju programa kontrole za salmonelu u rasplodnim jatima Gallus Gallus u određenim trećim zemljama u skladu s Uredbom (EZ) br. 2160/2003 Europskog parlamenta i Vijeća i o izmjeni Odluke 2006/696/EZ s obzirom na određene zahtjeve za javno zdravlje pri uvozu peradi i jaja za nasad (2) odobren je program kontrole koji je dostavio Tunis za salmonelu kod jata rasplodnih kokoši u skladu s Uredbom (EZ) br. 2160/2003.
(3)
Tunis je sada obavijestio Komisiju da je program zaustavljen. Prema tome, program koji je dostavio Tunis više ne bi trebao bit odobren. Stoga treba izmijeniti Odluku 2007/843/EZ.
(4)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Članak 1. Odluke 2007/843/EZ zamjenjuje se sljedećim:
„Članak 1.
Programi kontrole koje su dostavili Kanada, Izrael i Sjedinjene Države u skladu s člankom 10. stavkom 1. Uredbe (EZ) br. 2160/2003 odobravaju se vezano uz salmonelu kod jata rasplodnih kokoši.”
Članak 2.
Ova se Odluka primjenjuje od 1. svibnja 2011.
Članak 3.
Ova je Odluka upućena državama članicama.
Sastavljeno u Bruxellesu 13. travnja 2011.